**การพัฒนาระบบการดูแลผู้ป่วยเบาหวานที่ควบคุมระดับน้ำตาลไม่ได้**

**1.บริบท**:

โรคเบาหวานเป็นโรคเรื้อรังอันดับแรกของประชากรไทย และพบในประชากรอายุ 35 ปีขึ้นไป จากสถานการณ์โรคเบาหวานอำเภอหนองกุงศรี ผู้ป่วยเบาหวานเพิ่มขึ้นเรื่อยๆ ปี 2556 = 2,234รายปี2557=2,389 ราย และปี 2558=2552 ราย ตามลำดับ พบว่าอัตราผู้ป่วยเบาหวานที่มีระดับ FBS อยู่ในเกณฑ์ที่ควบคุมได้ 3ปีย้อนหลัง ปี 2556,2557 และปี 2558 ร้อยละ26.43,33.82 และ33.82 มีภาวะแทรกซ้อนเรื้อรังที่เกิดจากการควบคุมเบาหวานได้ไม่ดีพอ ก่อให้เกิดภาระในการดูแลรักษา นอกจากระดับน้ำตาลในเลือดสูงแล้วผู้ป่วยเบาหวานยังมีความผิดปกติอื่นๆ ได้แก่ความดันโลหิตสูง ไขมันในเลือดผิดปกติ จอประสาทตาผิดปกติ โรคไต ปัญหาที่เท้า โรคหลอดเลือดหัวใจและหลอดเลือดสมอง การควบคุมเบาหวานจะเกิดผลดีได้ต้องอาศัยความร่วมมือ โดยสหสาขาวิชาชีพและครอบครัวในการดูแล

 **2.ประเด็นคุณภาพ/ความเสี่ยงที่สำคัญ**

1.ผู้ป่วยเบาหวานที่ไม่สามารถควบคุมระดับน้ำตาลในเลือดได้ได้รับการค้นหาปัญหาและได้รับการดูแลที่เหมาะสม

**3.วัตถุประสงค์**

1.เพื่อให้ผู้ป่วยเบาหวานได้รับการค้นหาปัญหาและอุปสรรคที่ทำให้ไม่สามารถควบคุมระดับน้ำตาลในเลือดได้

2.เพื่อให้ผู้ป่วยเบาหวานได้รับความรู้ในการดูแลตนเองที่เหมาะสมตามปัญหาของแต่ละบุคคล

4.เพื่อให้ผู้ป่วยเบาหวานได้รับการดูแลอย่างต่อเนื่อง

**4.กระบวนการเพื่อให้ได้คุณภาพ**

1.ประชุมทีมสหวิชาชีพในการดูแลผู้ป่วยเบาหวานเพื่อกำหนดแนวทางในการดำเนินงาน

2.พัฒนาทีมสหสาขาวิชาชีพร่วมการวางแผนดูแลคือ เภสัชกร ให้ความรู้เรื่องยา และการใช้ยาที่เหมาะสม นักโภชนาการ ดูแลเรื่องการปรับเปลี่ยนการบริโภคอาหาร นักกายภาพบำบัด ทีมสุขภาพจิต พยาบาล

3.มีการประเมินปัญหาผู้ป่วยโดย case manager และพยาบาลวิชาชีพประจำคลินิกเบาหวาน

4.ทีมสหวิชาชีพจัดกิจกรรมแลกเปลี่ยนเรียนรู้และเสริมพลังผู้ป่วยและผู้ดูแล self help group ในกลุ่มผู้ป่วยที่ควบคุมระดับน้ำตาลไม่ได้

**5.ผลการพัฒนา**

|  |  |  |  |  |  |
| --- | --- | --- | --- | --- | --- |
| **ตัวชี้วัด** | **เป้าหมาย** | **2556** | **2557** | **2558** | **2559**(ต.ค.-พ.ค.59) |
| อัตราผู้ป่วยเบาหวานที่มีระดับน้ำตาล FBS 70-130 mg% | **>40%** | **27.69** | **31.45** | **33.82** | **26.06** |

**6.แผนการพัฒนาต่อเนื่อง**

1.พัฒนาสมรรถนะบุคลากรทีมสหวิชาชีพในการดูแลผู้ป่วย

2.ส่งเสริมให้ผู้ป่วยและผู้ดูแลได้รับความรู้และสามารถปฏิบัติตัวได้เหมาะสมกับการดำเนินโรค